Gagarin (Smolenskan agj)

Gagarin (; edel vn 1968 23. sulakud Gžatsk) om Venäman lidn da lidnankund Smolenskan agjan pohjoižpäivnouzmas. Se om Gagarinan rajonan administrativine keskuz.

 Istorii 
Eländpunktan aluz om pandud vl 1703 kuti Gžatin valdmad () Suren Petran käskön mödhe. Vl 1776 Gžatin slabad' sai lidnan statusad Gžatsk-nimenke. Suren sodan aigan lidn oli okkupiruidud (9. reduku 1941 — 6. keväz'ku 1943). Udesnimitihe Jurii Gagarinan (1934−1968) kanzannimen mödhe, oli sündnu Gžatskan sündutamižkodihe.

Gagarin-lidn šingotase mašinansauvomižen tegimelGagarinan mašinansauvomižen tegim «Gagarin»-kompanijoiden gruppan saulit.ru-saital.  (cisternad, fitingad surile metalltorvveimile, blokpertid), mašiništonsauvomižen toižil  edheotandoil (dizel'likutimed, pressad, patronad), sömtegimištol (lihafabrik, maidkonservad), mugažo šintegim pästab räzinan jändusišpäi, lämuztehnikan fabrik, mecan ümbriradmižen edheotand i omblendfabrik ratas.

 Geografijan andmused 
Lidn sijadase rajonan keskuzpalan suves, Gžat'-jogen molembil randoil ( 67 km pitte, Volgan bassein), 194 m ü.m.t. keskmäižel korktusel.

Matkad Moskvan agjhasai om kaks'kümne kilometrad päivnouzmha, Smolenskhasai om 205 km suvipäivlaskmha orhal vai 228 km «Belarus'»-avtotedme (M1) i 250 km raudtedme. Lähembaižed lidnad oma Väz'm 58 km suvipäivlaskmha orhal, 66 km avtol vai raudtel, Sičovk 54 km lodeheze orhal, 89 km avtotedme vai 142 km raudtedme, i Možaisk (Moskvan agj) 66 km päivnouzmha orhal, 73 km avtotedme vai raudtedme.

 Tobmuz 
Trufani-žilo (, ristitišt om tundmatoi) mülüb lidnankundha Gagarinan ližaks. Lidnankundan pind — 17,95 km².

 Eläjad 
Vn 2010 Venäman rahvahalugemižen mödhe lidnan eläjiden lugu oli 31 721 ristitud, rajonan kaks' koumandest, vn 2021 — 26 500 ristitud. Kaik 29 285 eläjad oli lidnas vl 2017. Kaikiš suremb lidnan ristitišt oli vl 2010, mugažo 31 700 eläjad vozil 1996 i 2011.

Rahvahad (enamba 0,4 % vl 2021): venälaižed — 86,8 %, armenijalaižed — 1,9 %, ukrainalaižed — 0,6 %, tadžikalaižed — 0,6 %, vaugedvenälaižed — 0,5 %, čiganalaižed — 0,5 %, toižed rahvahad — 2,1 %, rahvahuden ozutandata — 7,0 %.

Ortodoksižen hristanuskondan kahesa pühäpertidGagarinan pühäpertid sobory.ru-saital.  oma kaičenus i saudud lidnas: Pühän Jumalanmaman Blagoveššenjan päjumalanpert' (1900), viž jumalanpertid i kaks' časounäd.

Lapsiden opendusen aluzkundad oma päivkodid, keskškolad. Gagarinan äiprofil'ne kolledžGagarinan äiprofil'žen kolledžan sait (gmk.nubex.ru).  om lidnan professionaližen opendusen aluzkundaks.

 Galerei 

 Tetabad sündnuded 
 Nikolai Noskov (sünd. 1956) — Venäman pajatai da muzikankirjutai.

 Homaičendad 

 Irdkosketused 
 Lidnan tobmuden aluzkundoiden oficialine sait (gagarinadmin.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Smolenskan agjan lidnad
*